Stefani Joanne Angelina Germanotta —Lady Gaga izen artistikoaz ezagunagoa— (Yonkers, New York, Ameriketako Estatu Batuak, 1986ko martxoaren 28a) musikagilea, abeslaria, DJa eta aktorea da.
Yonkersen jaioa, Manhattanen hazi zen eta Convent of the Sacred Heart-en ikasi zuen. Geroago New Yorkeko Unibertsitateko Tisch School of the Artsen ikasi zuen. 20 urterekin Interscope Records disketxean musikagile bezala hasi zen lanean Pussycat Dolls bezalako pop musika taldeentzat abestiak idatziz. 2008 bere lehen diskoa atera zuen abeslari bezala, "The Fame", eta berarekin 12 milioi ale saldu zituen mundu mailan 2008 eta 2010 urteen artean. Diska horren lehenengo bi singleak "Just Dance" eta "Poker Face" izan ziren. "Poker Face" 2009ko abestirik arrakastatsuena bihurtu zen mundu mailan 9,8 milioi ale fisiko salduta legez, eta laugarren postua lortu zuen legezko deskargetan 7,7 milioi alerekin. 2009ko azaroan "The Fame Monster" EPa kaleratu zuen, berarekin 8,4 milioi diska ale saldu zituelarik. 2011ko maiatzaren 23an bere bigarren albuma, "Born this Way", kaleratu zuen. David Bowie eta Queen bezalako glam rock taldeetako abeslariak eta 1980ko hamarkadako Madonna eta Michael Jackson pop abeslariak gustuko ditu eta Lady Gagaren musika estiloarengan eragina izan dute. Abesti hauengatik ezagutzen zaio: "Love Game", "Just Dance", "Poker Face", "Paparazzi", "Bad Romance", "Telephone" (Beyoncérekin batera), "Alejandro", "Born This Way", "Judas", "The Edge Of Glory", "Yoü And I", "Marry The Night", "Applause", "Do What U Want", "G.U.Y.", "Million Reasons". Aktore lanak ere egin ditu. 2015 eta 2016an, "American Horror Story" antologia telesailaren bostagarren denboraldian aritu zen, eta minisaila edo telefilmeko emakumezko aktore onenaren Urrezko Globo Saria eskuratu zuen. 2018an, bere lehen protagonista papera antzeztu zuen zineman "A Star Is Born" musikal filmean. CANNOTANSWER
Zer da Lady Gaga?
abeslari
abeslari famatu bat
abeslari